Wi t inghin? wi t ijeyfen? maca netta
yemmut, yegga mlih imri war yemmut iri d attvas xaf s!! wi kid s yengha? ijeyyef
ixf nnes, dipa… senj i wurtu nni swizdven d ghar s waghrawen n dcar, pnunyen d
imettvawen aked yeghzvar, xesyent tfawin n buhber Saoid ma nghin t nigh ingha
ixf nnes????
Wi ad kid s yemmuten idwer ifaq d di tirja
nneghni d ticemrarin tbarcinent, maca ass a sarewten zzubeo hencen anedrar,
ghzin tisarfin ghzin timedvrin nneghni wami Saoid ingha ixf nnes, netta i ca
itarezzvan tisudvar itghedjar tazeggûrt ifares idvewdvan nnes zeg fassen
ighiswen, mechar ifardv di tazdugi n temrer, mechar ighars di reshun n tidet
iggin iqetvwas, iccat izra s tfednin isendaf i wezvru iyezzem tireghwin. Wi
yjeyfen Saoid, mant ajeyyef zeg jeyyef?? tghufi war tneq maca ca n twaratin
teseddar. Takemmict n iseqsan teqed day sen tmessi, ad texsi mara salant tmenna
tugha yeqqar rami yemmut, yuyer ixf nnesd ayar urtu itru x tefray nnes, Saoid
tezm it tudart tzawaren t wawaren nnes ijjen itbarkikidv di tmijja ijjen
ihrudjed d x yires ca nzerqen deg metni yeffuden tara n wayam tacemratc.
Mcubcent a s tefras x wudem mant udem izi ijeyyef, mant tudart izi yemmut??
isghery as tarzugi nni id as iscerwen anixses teseghri yas anexrio x tmewwa n
wur. Saoid ijeyyef artax ca izkwyen anedbu di tendutin n usitem, isecmedv
ifassen isqarquben tiwwura n rirart tacemratc. Saoid immut tlulluct n raxart,
tlulluct tisraw ixsi wur nni yarghin tfawt n webrid ghar tewwart n reqwar isexsi
day s turut nni n ulellec acemrar, teghba tsarrawt x yiri, yeghba uxarresv deg
xarresv mxumbrent txarrisvin, irur d usiymi iffegh d zi raxart izregh d s tefras
n umsarwes d ca zeg udem n tvya itawi ghar tucemretc, axmi temsafadv i wghedjuy
x tidet min di mma d raxart mamec mma, axmi tmuttuy zi raxart ghar raxart d
tcuni tessu tucemretc……
(Tanita temecsid zeg ict n tidet n tensfust
temsar deg ayt teyeb netta ijeyyef ixf nnes, tanfust nnes attvas i day s n
ineghmisen u uran xaf s yeghmisen n ughezdis a zi arrif.)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ita_Latn kab_Latn kab_Latn kab_Latn